ઈશરત જહા એન્કાઉન્ટર કેસના આરોપી પૂર્વ આઈપીએસ ડી. જી. વણઝારાની ગુજરાતમાં પ્રવેશની ઘડીઓ ગણાઈ રહી છે. આ કેસમાં ગુજરાત પ્રવેશની માગ કરતી વણઝારાની અરજી સીબીઆઈ કોર્ટે ગ્રાહ્ય રાખી છે. વણઝારાએ અરજીમાં જણાવ્યું હતુ કે ઇશરત એન્કાઉન્ટર કેસમાં સીબીઆઇ કોર્ટે તેમને ગુજરાતમાં નહિ પ્રવેશ કરવાની શરતે જામીન આપ્યા છે. તેઓ મૂળ ગુજરાતના છે અને છેલ્લા ઘણા સમયથી તે પરિવારથી દૂર રહે છે. માટે તેમને જામીનની શરતોમાં સુધારો કરી ગુજરાતમાં પ્રવેશ આપવામાં આવે. જ્યારે બીજી તરફ થોડા સમય પહેલા બોમ્બે હાઇકોર્ટે સોહરાબુદ્દીન એન્કાઉન્ટ કેસમાં વણઝારાને મુંબઇ છોડવા અને ગુજરાતમાં પ્રવેશ કરવા માટેની છૂટ આપી હતી.